description: Притиснати в ъгъла, хърватките не могат да упражняват свободно правото си на аборт заради надигащия се консерватизъм в страната, който ги принуждава да прекъсват бременността си незаконно

title: Консерватизмът в Хърватия заплашва правото на аборт

maintext:
Витлеемският център за неродени, приют за бременни жени близо до хърватския крайбрежен град Сплит.
Фотограф: Масеника Бачич
Скрийншот на сайта Klinika za Pobacaje (Клиника за аборти).
Фотограф: Масеника Бачич
" Ние сме пехотинци, тръгнали на война" - Мери Билич, ръководител на приюта за бременни жени близо до Сплит.
" Жените трябва сами да решават съдбата си"
Докато опозицията срещу абортите в Хърватия набира сили, в Ирландия и Северна Ирландия се забелязва развитие в обратната посока.
" Въпросът не е "дали ще имаме референдум", а кога", каза правозащитникът Алибе Смит в Дъблин. "Има устрем за промяна".
И рландия и Северна Ирландия, заедно с Малта и Андора са сред страните с най-рестриктивни закони в Европа.
В продължение на поколения тези ограничения са карали жените да пътуват по море до Англия или Уелс, за да направят аборт. Това може да послужи като урок какво може да се случи в Хърватия, ако правителството затегне законодателството, регламентиращо абортите.
През 2015 г. Уестминстърският институт по здравеопазването в Лондон извършва 5190 аборти по желание на жени, които живеят извън Англия или Уелс, пише вестник Belfast Telegraph през май 2016. 16% от тях са от Северна Ирландия, а 66% от Република Ирландия.
Северна Ирландия има по-строги закони за прекъсване на бременността, отколкото останалата част от Обединеното кралство. Те разрешават аборт само ако животът на жената е в риск или ако продължаването на бременността може да доведе до сериозни дългосрочни увреждания на физическото или психическото ѝ здраве.
Жените в страната все повече прибягват към предизвикващи аборт хапчета, които лесно могат да бъдат поръчани онлайн. Но приемането им е незаконно.
" Мога да вляза в интернет и да ги купя. Мога да ги оставя тук, на бюрото си, но ако ги изпия, извършвам престъпление", каза Бреда Хюз, директор на Кралския колеж за акушерки в Северна Ирландия.
През април жена от Белфаст, която купила хапчета онлайн, за да прекрати бременността си, е получила условна присъда. На следващия месец 71-годишната бивша социална работничка Даян Кинг и две други жени се предали в полицията, заявявайки, че са нарушили закона, защото са помогнали на някого да направи аборт, като са поръчали хапчета онлайн.
През юли, по време на демонстрация в защита на правото на аборт, Кинг каза пред БМРР , че разследването по нейния случай все още продължава. "Много ми се иска да се стигне до съд", каза тя. Една жена, участваща в шествието, носеше банер, който гласеше: " Долу църквата, долу държавата, жените трябва сами да решат съдбата си."
В Ирландия жените, които правят аборти, рискуват присъда до 14 години затвор. Медиците, които им помагат, може да бъдат глобени с 4 000 евро.
Но изглежда, че нагласите са на път да се променят, отчасти може би заради скандалите за сексуален тормоз, разтърсили Католическата църква, както и разследванията за отношението към неомъжените майки и техните бебета в приюти, управлявани от нея. През 2014 г. стана ясно , че почти 800 бебета са били заровени в необозначени гробове на територията на един такъв дом в графство Голуей .
Защитници на абортите получиха огромна подкрепа на референдума през 2015 г., който цели да разреши еднополовите бракове.
През февруари 2016 г. Amnesty International публикува анкета , според която 87% от анкетираните в Ирландия заявяват, че подкрепят либерализирането на достъпа до аборт, а 72% от хората смятат, че абортите трябва да се декриминализират.
" Това е огромен, но бавен напредък," каза Смит.
Мери Билич, ръководител на Витлеемския центъраза нероденият близо до Сплит.
Фотограф: Масеника Бачич
Силвия Станич, шеф на "Стъпка по стъпка", организация, която предлага консултации и подкрепа на млади, бременни жени.
Фотограф: Масеника Бачич
Клиниката "Мари Стоупс" в Белфаст е открита през 2012 г. като първата частна клиника, която предлага аборти в Северна Ирландия в рамките на строгия закон, който позволява прекратяване на бременността, само за да се спаси живота на майката или при сериозни рискове за физическото или психическото ѝ здраве.
Тя често става сборен пункт за противниците на абортите. Натали Биернат работи в клиниката на доброволни начала, придружавайки жените, докато влизат и излизат:
"Един път, въпреки че вече доброволствах от доста време ... те (протестиращите) помислиха, че съм клиент. Така че като си тръгнах, тя (протестираща) тръгна след мен и ми каза: "Защо си тук? Опитваш се да направиш аборт ли?" А аз просто ѝ отговорих: "Не говори с мен. Спри да вървиш след мен".
Но тя продължи да ме следва през целия път... след светофара и до гарата. И през цялото време повтаряше: "Всичко, което ще бъдеш оттук нататък, е майка на мъртво бебе." Отново и отново.
А аз ѝ отвърнах: "Как се чувствате да тормозите жените, които си тръгват от тази клиника?", а тя продължаваше да ми го натяква. И когато разбра, че няма да ѝ отвърна, просто каза на висок глас: "Ще се моля за теб".
Преди имаха една малка кукла на...зародиш. Съвсем мъничка. Следваха (клиентите) и се опитваха да им я покажат. Или когато жена си тръгваше от клиниката, ѝ казваха..."Не убивайте бебето си". Или ръсеха прага със светена вода.
Много от жените, които идват в клиниката, са по-възрастни... Те много, много открито заявяват: "Никога не съм мислила, че ще трябва да направя аборт, аз не одобрявам абортите." Обикновено на ден имам една, две жени, които ми казват "не одобрявам абортите". И все пак идват.
Една от тях каза: "Знаеш ли, докато не се случи на мен, щях да съм точно като протестиращите срещу абортите." Но после се оказала бременна и има свои причини, заради които не иска да роди бебето."
"Марш за живот" в Загреб през май 2016, организиран от консервативни групи против аборта.
Фотограф: Масеника Бачич
Къщата беше сгушена под палмите, с дебели стени и зелени кепенци, типични за далматинското крайбрежие на Хърватия.Вътре Мери Билич, заобиколена от шарени купчини от детски играчки и дрехи, се суетеше в кухнята, само наполовина обзаведена.Билич, 49, наглеждаше ремонта на къщата: бъдещия Витлеемски център за неродени, приют за бременни жени, принудени да прибягнат до аборт от семействата си или заради финансови проблеми.Центърът предлага на жените, потърсили помощ, безплатна храна и подслон за една година, ако запазят детето.Създадена чрез дарения от монахини, в близост до южния пристанищен град Сплит, къщата е петият Витлеемски център в Хърватия и никак не е трудно да се намери.Номерът на Билич, както и контактите на други Витлеемски къщи, са публикувани на уебсайт, който се явява сред първите резултати при търсене в Google за "klinika za pobacaje", което на хърватски означава "клиника за аборти".Сайтът www.klinikazapobacaje.com се представя като уеб страница, предлагаща съвети и информация за аборта и последиците от манипулацията, но една снимка на ножица, от която капе кръв, намеква за истинските намерения на платформата.Абортът, твърди сайтът, крие сериозни последствия като депресия, сексуална дисфункция, рак, пристрастяване към наркотиците и мисли за самоубийство."Това беше гениална идея", каза Билич. "Най-трудното нещо е да достигнем до нашите "потребители", защото обикновено жените пазят в тайна намеренията си да направят аборт.""Витлеемските центрове", каза тя, "са първата линия на защита. Ние сме пехотинци, тръгнали на война."Билич е част от разрастващо се движение, решено да сложи край на абортите в предимно католическа Хърватия - право, което е гарантирано от закона десетилетия насам, но все по-трудно се упражнява.Хърватия, най-новият член на Европейския съюз, е сред страните с най-нисък брой аборти в Европа. Драстичният спад идва след разпадането на социалистическа Югославия и войната от 1991-1995 година, феномен, който съживява чувството за национална идентичност и кара много хървати да се обърнат към католическата вяра.Разследване за Балканската стипендия за отлични постижения в журналистиката обаче показва, че официалните данни не разказват цялата история.Страхът от стигмата и затрудненият достъп (заради множеството лекари, които отказват да извършват аборти в държавните болници, позовавайки се на вярата си) принуждават много хърватки да прибягват към незаконни аборти в частни клиники, които остават нерегистрирани.Държавата често насочва бременните жени, които търсят помощ заради семейни или финансови проблеми, към приюти, управлявани от Католическата църква, които в случая на Витлеемските центрове предлагат смесица от проклятия и обещания за спасение, увещавайки жените да се откажат от аборт.С идването на власт през 2016 г. на консервативното правителство законното право на аборт на хърватките е под пряка и обществена заплаха, подобно на ситуацията в Полша през октомври, когато само масови протести спряха парламента да приеме почти пълна забрана на абортите Положението в Хърватия е сходно и с опитите на Македония да ограничи абортите, и с това в Косово, където социалната стигма увеличава незаконните прекъсвания на бременността."Мястото на жената в обществото е ... под заплаха [и] има риск този дебат прерасне в идеологическа битка за профила на хърватското общество," заяви хърватският социолог Валерия Барада.По данни на Световната здравна организация през 80-те години на 1000 живородени бебета в Хърватия се падат 701 аборта. По това време страната е част от социалистическата Югославия, където броят на абортите като цяло е висок.Броят на абортите бързо започва да пада с избухването на войната през 1991 г., когато Хърватия обявява независимост, и до 2014 г. броят им стига 76 на 1000 живородени бебета, най-ниското ниво в региона на Балканите, сравнено с 156 в Албания, 168 в Черна гора, 195 в Словения, 201 в Македония, 259 в Сърбия, 401 в Румъния и 416 в България.Като цяло намаляването на абортите в Източна Европа може отчасти да се обясни с по-широкото използване на ефективни методи за контрацепция. Но в Хърватия има и други причини, залегнали в "традиционните ценности" като семейството, нацията и вярата, които печелят все повече популярност, както и трудностите, с които жените се сблъскват, когато искат да упражнят правото си на аборт.Абортите в Хърватия са разрешени в държавните болници и една частна болница в Загреб. Но от 375 лекари, сертифицирани да извършват процедурата, малко над половината отказват, позовавайки се на закон, приет през 2003 г., който въвежда правото на възражение по морални причини, се казва в доклад на омбудсмана за равенство между половете, публикуван през 2014 г.Критиците твърдят, че правото на аборт е слабо регулирано и като резултат в някои части на страната почти няма лекари, подготвени да извършват манипулацията. В Сплит - вторият по големина град в Хърватия с население от 180 хил. души, само един от 25-те гинеколози в държавната болница извършва аборти.Историята на Сани, чието фамилно име Балканската мрежа за разследващи репортажи (БМРР) няма да публикува, е типична. Тя е само на 18 години, когато през 2011 г. забременява, и от държавната болница в Сплит ѝ казват, че нито един от техните лекари не извършва аборти. След това Сани се обажда на гинеколога си. "Каза ми, че помага на бебетата да дойдат на бял свят, а не ги убива", споделя момичето.Накрая Сани се свързва с родителите на приятеля си, които се обаждат на своя позната, медицинска сестра, и тя урежда аборта, незаконно, с един лекар в частна клиника в малък морски курорт наблизо.В медицинския картон на Сани прекратяването на бременността е записало като спонтанен аборт. Тя е платила 340 евро, два пъти повече от официалната средна тарифа в държавните болници. Най-скъпата обществена болница е в известния туристически курорт Дубровник в южната част на страната, където абортът струва 405 евро - приблизително колкото една минимална месечна заплата в Хърватия."По-голямата част от лекарите в Хърватия по един или друг начин ще цитират морални възражения като причина да откажат да извършат аборт. Обаче има една група лекари, които със сигурност в никакъв случай няма да извършат процедурата в болницата, но ще го направят на частно", каза д-р Здеслав Бензон, лекар в болницата в Сплит, който отказва да изпълнява аборти.Докато броят на законните аборти е намалял драстично, делът на регистрираните прекратени по "медицински причини" бременности се е увеличил повече от два пъти - от 21% на 48% между 1998 г. и 2014 г., според данни на статистиката. Почти сигурно е, че скритите аборти са причината за това."Голям брой аборти са регистрирани като прекратяване на бременността по медицински причини," каза социологът Барада. "В контекста на такъв консервативен публичен дискурс да си дамгосан със стигмата на човек, който открито извършва аборти, е олицетворение на злото."По отношение на бременните жени Барада каза: "Не е лесно да отидеш в болницата и да направиш аборт".Това ясно пролича през октомври, когато противници на абортите от католическата група "40 дни за живот" публикуваха във Facebook призив за молитва пред болницата в източния град Вуковар един ден, след като бяха научили за жена, която се кани да направи аборт там.Болницата нареди вътрешна проверка и главният прокурор започна свое собствено разследване сред недоволството на правозащитни организации, че поверителна медицинска информация е стигнала до външни лица.Вдъхновени от опита на американския щат Тексас, молитви пред болници вече се провеждат в 24 града в цяла Хърватия. Те започнаха през 2013 г., когато известните американски противници на аборта Лила Роуз и Джудит Райзман изнесоха серия от лекции в Хърватия.Райзман говори като гост-лектор в медицинските университети в Загреб и Сплит. Група, наречена Vigilare , бе един от организаторите. Логото на организацията е публикувано на интернет страницата на Клиниката за аборти, който насочва жените към Витлеемските центрове. Групата отказа да отговаря на въпроси на БМРР относно отношенията си с платформата.Католическият свещеник отец Марко Глогович откри първата Витлеемска къща през 2010 г. в град Карловац. Организацията вече предлага настаняване за период до една година едновременно на 19 жени и техните деца.Глогович каза пред БМРР, че откакто е отворен, центърът в Карловац е предоставил подслон на 70 бременни жени, при условие, че се съгласят да родят бебето. През последните три години центърът е получил повече от 300 хил. евро дарения от анонимни донори, според данни от финансовите отчети, подадени в Министерството на финансите."Обикновено сме пълни, но тъй като понякога майките остават само за малко, винаги можем да приемем нови гости", отговори Глогович по имейл.По думите на Билич тя среща Глогович преди около 11 години, когато забременява без да е женена и губи работата си като учител по религиозни науки. Той я убедил да се откаже от аборта и тя се присъединила към каузата. Билич описа своя подход по следния начин:"Когато една жена е в душевното състояние, в което обмисля аборт, тя е много емоционална," каза Билич. "Аз виждам сълзите ѝ и когато получа тези сълзи, това е... почвата, върху която е паднал дъжд, плодородна почва, на чиято основа могат да се обсъдят всички възможности."Тя не спира дотук обаче.Малко преди БМРР да говори с Билич, активистка, защитаваща правата на жените, и още една жена се приближиха към нея. Преструвайки се на бременна, едната от тях каза на Билич, че приятелят ѝ я карал да направи аборт. Разговорът им с Билич бе записан и те дадоха копие на БМРР.Според записа Билич казва на жената, която се преструва на бременна, че може да остане в къщата в Сплит в продължение на пет години, много по-дълго от едногодишния престой, който Витлеемските центрове всъщност предлагат на жените, ако се съгласят да запазят бебето.Билич съветва жената да не казва на родителите си, че е бременна и я предупреждава, че ако направи аборт, ще изпадне в такава ужасна депресия, че няма да бъде в състояние да завърши следването си."Когато една майка направи аборт, тя се превръща в ходеща крипта, дори не крипта, а в стая за мъчения", казва Билич на жената."Ела в къщата, не казвай нищо на родителите си. Когато ти проличи, че си бременна, когато няма път назад и те реагират бурно, ми се обади", казва тя според записа. "Ще ти дам стая, а ти ще си почиваш и ще се забавляваш."По-късно Билич отново се свързва с приятелката на жената, изпращайки ѝ съобщение, което гласи: "Една от монахините каза, че ще вземе детето, ако е необходимо. Кажи ѝ, че я моля да приеме."По-късно БМРР попита Билич за записа и текста на съобщението. Билич каза, че е имала предвид, че монахинята ще приеме временно както бебето, така и майката."Не сме направили нищо незаконно на когото и да било", каза тя. "Ние не сме луди, не сме фанатици".БМРР попита и Глогович за методите, които Витлеемските центрове използват. "Всичко се прави в пълно съответствие със закона", каза той в отговор по имейл.Глогович каза също, че няма нищо общо с интернет страницата на Клиниката за аборти, но подкрепя тяхната идея."Аз нито съм създател, нито насърчавам или съм редактор на този сайт, но със сигурност им давам благословията си, защото те са символ на неравната битка, като тази на Давид срещу Голиат, срещу лъжите и насилието срещу жени и деца."Той каза, че "частното лице" зад сайта просто е копирало контактите на Витлеемските центрове от други сайтове и че техните телефони не са единствените номера, поместени на уеб страницата. "Срещал съм създателя на сайта веднъж или два пъти в живота си и съм отворил сайта може би веднъж. Но пак повтарям, те имат моята благословия и подкрепа, тъй като правят едно добро дело."Силвия Станич, която ръководи организация, наречена "Стъпка по стъпка", предлагаща консултации и психологическа подкрепа на млади бременни жени, каза, че не е имала пряк опит с Витлеемските центрове, но е резервирана към инициативата."Това, което съм чувала за Витлеемските центрове, е, че това е място, където жените раждат. Не съм особено доволна от това, защото се питам: какво се случва със свободата на избор?""Ако алтернативата на това да спиш под мост е организация, която ти предлага покрив над главата, разбира се, че това е спасение. Но се чудя на каква цена?""Разделянето на религията и държавата... е изключително важно, но това не се случва в този случай. Това е експеримент с живота на човека."Независимо от това, Витлеемските центрове твърдят, че редовно биват препоръчвани от страна на властите."Лекарите и медицинските сестри ще ни уведомят, ако има момиче, което се нуждае от помощ", заяви Блазенка Бакула, ръководител на Витлеемския център в Загреб. По думите ѝ къщата, управлявана от нея, има "прекрасно сътрудничество" с Центъра за социални грижи.БМРР поиска от Министерството на социалната политика и младежта потвърждение дали социалните работници насочват жени към организацията на Витлеемските центрове и за тяхната оценка за дейността на групата, но говорителят му отказа да коментира.Освен това властите отхвърлят жалби срещу сайта на Клиниката за аборти. В отговор на жалба от страна на омбудсмана за равенство между половете, Вишня Любичич, от Министерството на вътрешните работи са заявили в началото на 2016 г., че няма доказателства за извършено престъпление, казаха от офиса на омбудсмана.Войната за независимост на Хърватия в началото на деветдесетте години вдъхновява това, което социологът Барада нарича "връщане към традиционните" роли между половете, с мъжа като "воин" и жената като пазител на семейството и нацията.Както влиянието на католическата църква нараства след независимостта, така се увеличава и ненавистта към социалистическата, светска държава и нейния относително прогресивен подход към правата на жените.Бивша Югославия разрешава аборта по "социално-медицински" причини през 1952 г., а през 1974 г. федералната конституция обявява за "човешко право свободното решение относно раждането на бебе". Въз основа на това през 1978 г. Хърватия приема цялостен закон, който регулира всички аспекти на плодовитостта, включително и аборта.Консерваторите днес твърдят, че законът от 1978 г. е бил приет по време на недемократичен режим и трябва да се промени.Барада заяви, че въпросът за аборт "е плодородна почва за затвърждаване и засилване на традиционните ценности и определен политически дневен ред"."Ако искаш да промотираш... традиционалистка политика, е важно да избереш проблеми, които лесно да поляризират обществото, и абортът е един от тях. Той носи със себе си значителна стигма."Шест месеца след като Хърватия се присъедини към Европейския съюз, през декември 2013 г., консервативни групи за натиск отбелязаха първата си голяма победа - организация, наречена "В името на семейството" подложи на референдум решението дали да се промени конституцията, за да се запише, че бракът е съюз между мъж и жена. Около 66% гласуваха с "Да".Оттогава консервативното движение се сдоби с телевизионен канал, наречен Laudato, предаван по кабелната мрежа и онлайн и финансиран отчасти от католически организации в САЩ и Германия, и с новинарски портал, narod.hr, който стартира в началото на 2014 година.Популярността на движението стигна своя пик по време на изборите в края на 2015 г., когато консервативният Хърватски демократичен съюз (ХДС) спечели най-много гласове. С него и редица видни десни политици, включително Златко Хасанбегович, бивш активист на "В името на фамилията" влязоха във властта.Коалиционното правителство се разпадна през юни 2016, но ХДС отново спечели изборите през септември.На 10 октомври, под ново ръководство Конституционният съд обяви, че ще разгледа жалба, подадена преди четвърт век за конституционността на закона за аборта, обявявайки страната за "достатъчно зряла" да вземе такова решение.Решението на съда се очаква до края на годината.Ден след изявлението на съда, от ХДС излязоха със следната позиция: "Абортът по желание не трябва да бъде забраняван, защото този нежелан феномен не може да бъде намален чрез забрана, а чрез образование."Законът, смятат още от партията, трябва да се "модернизира", за да включи такива мерки като задължително консултиране и забрана за аборти по полови признаци.Този вид стратегия печели популярност и в други страни на Балканите.През 2013 г. Македония въведе рестриктивни мерки, които включват задължително консултиране, изискване жените да подават писмено искане за аборт, тридневен срок на изчакване преди извършването му и тежки глоби за лекари, които не спазват стриктно процедурите.Населението на Македония е предимно православно, но има голямо малцинство от предимно мюсюлмански албанци, което продължава да расте. Подкрепено от Македонската православна църква, дясното правителство стартира кампания срещу абортите и в подкрепа на по-високата раждаемост, притеснено, че етническият баланс в страната може да бъде нарушен в полза на албанците."Един от мотивите за приемането на този закон е спасението на македонската нация и раса", каза македонският правозащитник Игор Ядровски. Подобно на Хърватия, каза той, властите са цитирали необходимостта законът да бъде осъвременен, защото е приет по време, когато страната е била част от бивша Югославия. "Но това е само преструвка", каза той.Косово, страна с предимно мюсюлманско население, също копира методите на Хърватия, макар и по различни причини.Там клеймото върху самотните майки често кара жените да се решат на аборт, но строгите закони и страх да не бъдат заклеймени от обществото принуждава много жени да го правят тайно и нелегално в частни клиники и да не търсят услугите на единствената държавна клиника, упълномощена да извършва процедурата.Лекарите във въпросната клиника не крият, че се противопоставят на абортите. Плакат в стаята, където се извършва процедурата описва практиката като "престъпление", съобщи БММР през август.През май между 5000 и 10000 души участваха в митинг в Загреб под мотото "Марш за живот", защитавайки светостта на семейството.Начело на шествието беше най-видният лидер на консервативното движение, Желика Маркиц. До нея беше Саня Орешкович, съпругата на тогавашния премиер, Тихомир Орешкович."Всеки разумен човек ще избере живота пред смъртта и всичко останало е просто глупост и страх", заяви Орешкович пред репортери.Това е първата подобна демонстрация и знак за промяната в нагласите сред хърватското общество."Става въпрос за ограничаване на женската сексуалност и женското тяло", каза Барада относно продължаващия дебат.В днешния Хърватия "да направиш аборт и да говориш за това по един нормален начин, без да се чувстваш виновен, не е никак лесно."Под прикритие авторът на този материал се обади на държавната болница в Сплит в края на юни, началото на юли и отново през октомври, за да се информира за възможността да направи аборт.През юни жената, която отговори на обаждането, каза, че единственият лекар, който извършва аборти, не е на работа и помоли да се обадим отново на следващата седмица. БМРР получи същия отговор и при следващото обаждане.През октомври служителка на болницата даде следния отговор. "Аборт?" попита тя. "Какъв аборт? Аборт по желание? Кой си мислите, че ще се навие да направи това тук?"БМРР потърси директора на болница Иво Юрич за коментар относно дали и как се извършват аборти в болницата. Той отговори: "Всички лекари в клиниката по женски болести и акушерство работят в съответствие със законите и действащите нормативни актове на Република Хърватия.


description: В искането за предоставяне на помощ не са включени щетите от земетресението през октомври и последвалите го вторични трусове, а само за тези през август.

title: Италия ще поиска от ЕС 7 млрд. евро помощ заради земетресенията

maintext: Италия ще поиска помощ от Фонд "Солидарност" на Европейския съюз, за да се справи с възстановяването след земетресенията тази година, като само за земетресението от август сумата е над 7 милиарда евро, заяви италианската Гражданска защита, цитирана от ДПА.При земетресението на 24 август загинаха почти 300 човека. На 30 октомври имаше ново земетресение с магнитуд 6.5, което не взе жертви, но причини значителни поражения.В искането за предоставяне на помощ не са включени щетите от земетресението през октомври и последвалите го вторични трусове.

fasttext_language: bg


description: "Сектор "Строителство" продължава да бъде сред най-рисковите по отношение както на трудовия травматизъм, така и за проявите на сивата икономика", Смятат от Главната инспекция по труда.

title: Всеки трети акт за нарушена безопасност на труда е в строителството

maintext:
Фотограф: Юлия Лазарова
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Повече от една трета от нарушенията на безопасността и здравето при работа, които Главната инспекция по труда (ГИТ) е установила от началото на годината, са в сектора "Строителство"."Сектор "Строителство" продължава да бъде сред най-рисковите по отношение както на трудовия травматизъм, така и за проявите на сивата икономика", заявяват от пресцентъра на инспекцията.От началото на годината ГИТ е издала общо 1 800 акта за нарушения на нормите за осигуряване на безопасност и здраве при работа. От тях 635 са в строителството. Необезопасените строителни обекти и работни места са сред най-често срещаните нарушения, а най-тежките трудови злополуки са възниквали основно при падане от височина. От всички 1 290 нарушения, свързани с безопасна работа на височина, 1 023 са установени на строителни площадки.Всеки трети акт за спиране на обект, машина, работно място и др., които пряко застрашават живота и здравето на хората е издаван в строителството. Актовете за спиране на опасни обекти, машини, работни места и т.н., които пряко застрашават живота на работещите, са 130. Установените случаи на работа без трудов договор в периода януари-октомври 2016 г. са 369 от почти 2 400 общо.За десетте месеца от началото на годината ГИТ е извършила близо 3 900 проверки на строителни обекти, като са установени общо 19 900 нарушения. За същия период на 2015 г. проверките са били 3 460 с установени около 17 700 нарушения.


description: Събитието ще се състои на 3 декември в зала "Арена Армеец", а основният мач ще изправи брат му Кубрат Пулев срещу бившия световен шампион Самюел Питър.

title: Тервел Пулев ще се боксира в галавечерта на Кубрат Пулев

maintext:
Бронзовият медалист от Лондон 2012 Тервел Пулев обяви, че ще участие в боксовата галавечер "Нощта на шампионите".
Събитието ще се състои на 3 декември в зала "Арена Армеец", а основният мач ще изправи брат му Кубрат Пулев срещу бившия световен шампион Самюел Питър в битка за интерконтиненталната титла на Световната боксова асоциация (WBА).
"Не съм спирал да се готвя и смятам, че съм готов", написа Тервел Пулев в официалната си страница във фейсбук. Съперникът му все още не е ясен, като по думите на олимпийския медалист това ще бъде уточнено в близките дни.
33-годишният Тервел Пулев има два мача на професионалния ринг. Той дебютира в профи сериите на AIBA с победа над хърватина Марко Чалич през 2014 г..
През лятото на 2015 г. българинът записа първата си загуба при професионалистите от германеца Давид Граф, а по-късно взе бронзов медал от европейското първенство. Пулев не успя да участва на олимпиадата в Рио де Жанейро, тъй като заради контузия пропусна квалификациите.


description: България и Румъния са в дъното на класацията.

title: Близо половината от българчетата са в риск от бедност и изолация

maintext:
Фотограф: Цветелина Белутова
Близо половината от децата в България са под заплаха от бедност и изключване от обществото. Това показва проучване на Евростат, цитирано от БТА .43.7% от българчетата попадат в тази графа. В Румъния този процент скача до 46.8. Именно тези две държави са в дъното на класацията. Средно в Европейския съюз заплахата от бедност и изолация важи при 33% от децата, като в северните страни процентът е най-малък.Статистиката отчита, че миналата година най-чувствително се е влошило положението на децата в Гърция (с девет на сто до 37.8%), а най-много се е подобрило в Латвия (също с 9%).У нас броят на заплашените от бедност деца в последната година се е повишил с 6%. От 2010 г. броят им обаче е спаднал от 635 000 на 527 000.


description: Мащабът на мероприятието лъсна в Google Maps.

title: Сечта в с. Сърница от Космоса

maintext:
Вероятно си спомняте скандала с грозната сеч в с. Сърница, община Минерални бани. Онази, в която части от гората се сече "на парчета". Осъвременената карта вече показва целия мащаб на мероприятието. Просто потърсете горното селище в Google Maps и погледнете северно от с. Сърница.
Фотограф: БМЗ


description: Президентът Плевнелиев, чийто мандат изтича, и новоизбраният му приемник Радев, чийто мандат започва на 22 януари догодина, трябва да запазят хладнокръвие и да овладеят политическата хипербола.

title: Когато гръм удари, как разумът заглъхва

maintext:
Президентът Росен Плевнелиев и спечелилият изборите Румен Радев
Фотограф: Юлия Лазарова
Посттравматично стресово разстройство (ПТСР) – така психолози и психиатри определят депресивните състояния на хора, преживели тежки житейски драми. Често от него страдат войниците след война. Засяга еднакво победители и победени. Симптомите са страх, несигурност, нерешителност, кошмари. Снижени или преодолени са психическите защитни механизми. Понякога синдромът води да агресивност и лишени от здрав разум действия.
Последни колективни примери за това са реакциите на загубилите с малко референдума да остане или не Обединеното кралство в Европейския съюз. Още по-близо са демонстрациите срещу победата на Доналд Тръмп в американските избори за президент. А победителите оставят впечатление за обърканост, несигурност в бъдещето и неяснота как да осъществят онова, което са говорили в ожесточените кампании.
Изглежда все още не изцяло. Но ако натоварените от нас да водят страната през тези смутни времена продължават да разпалват страхове и кошмари или да проявяват безсмислена свръх активност, нищо чудно да се окажем всички в зоната на този опасен синдром. Вероятно психолозите ще поставят диагнозата ПТСР на победилите и победените в президентските избори на 6 и 13 ноември тази година.
Главозамайващият резултат на новоизбрания кандидат Румен Радев несъмнено е шок за БСП, защото със сигурност не са очаквали толкова много хора да гласуват за него. Шокиращо е още, че този резултат идва след ред управленски провали и тежки загуби. Макар да я отричат, еуфорията им е налице. Тя лъхаше от приповдигната реч на лидера Корнелия Нинова в парламентарния дебат по оставката на кабинета. Тя започна така: "Ние спечелихме. Вие загубихте." А произнесеното по-късно "падналият не се рита" прозвуча като оправдание за ритника. Чуха се мечтания за управление, които със сигурност попарват мнозина, предпочели да гласуват за г-н Радев, защото не искат Борисов, но надали искат БСП да го замести. Илюзиите се дължат понякога на ПТСР, казват психолозите.
Загубилите президентските избори у нас също изглеждат в шок. Може би той се дължи на усещането им за дълбока несправедливост, след полезното, което свършиха. Това прозира в натрапчивостта, с която повтарят успехите си, дори след като тази тактика не сработи в предизборната кампания. Задълбаването в търсенето на отговори на въпроса "къде сбъркахме?" усилва стреса и несигурността.
Но горчивината в политиката идва точно оттам – нищо добро не остава ненаказано. Британският премиер Уинстън Чърчил извежда страната си към победа във Втората световна война, но веднага след нея губи изборите. Загубата се очертава, когато пристигат гласовете на милионите британски войници, пръснати из империята в експедиционните корпуси. Те просто искат да се приберат у дома, но се боят, че войната ще продължи, а те са опознали ужаса ѝ отблизо. Стресът от войната и последвалото изборно поражение изпращат Чърчил за доста време в депресивно и сприхаво отшелничество. После отново е избран за министър-председател, но управлението му вече не носи предишния блясък.
Парадоксалното е, че и двата лагера сега са се хванали дружно за ръце, за да променят коренно изборната система съобразно резултата от последния референдум. Тросват се, че това е волята на народа. Но начинанието изисква огромна, дълги месеци работа по избора на най-добрата мажоритарна система сред над 300 налице, по определянето на едномандатните райони и по реалния брой на избирателите, което пък предопределя районирането.
Българите в чужбина, отрезнели след вота си в референдума, вече започват да питат тревожно как да гласуват за мажоритарни кандидати като не са регистрирани в едномандатните райони. Едва ли организаторите на референдума и двата и половина милиона подкрепили ги искат усилието им да бъде провалено от набързо създаден закон в парламент, който на практика вече е в оставка и с нула авторитет.
Пролазва и подозрението, че мажоритарната треска работи само за ГЕРБ и БСП, което също се стоварва върху организаторите. Обявената цел на референдума е модернизация на политическата система. Как гласуваме е само средство да одобрим или отхвърлим такава промяна тогава, когато ни я предложат.
За да избегнем риска от това здравият разум да заглъхне и всички да изпаднем в ПТСР, стъпките са две. Първо, 43-то НС да изживее смирено двата си последни месеца, без да свърши поразии. Все пак наближава Рождество Христово. Второ, президентът Плевнелиев, чийто мандат изтича, и новоизбраният му приемник Радев, чийто мандат започва на 22 януари догодина, да запазят хладнокръвие в този необичаен исторически момент и да овладеят политическата хипербола, развилняла се от седмица насам. Г-н Плевнелиев доказа способността си за това в две кризи. Г-н Радев ще сложи траен белег върху мандата си с това как ще се справи. От него зависи дали белегът ще е плюс или минус със съответните последствия за авторитета му в следващите пет години.


title: Владимир Николов организира благотворителен семеен турнир по волейбол

maintext:
Мач с бившия капитан на националния отбор Владимир Николов и големите му синове Симеон и Алекс е наградата в семейния турнир
[Волейболно училище]
Волейболната школа на бившия национал Владимир Николов организира два благотворителни турнира. Първият е семеен и ще отбележи първата година от основаването на училището."Предизвикай вашите" ще се проведе на 27 ноември от 11 до 18 часа в тренировъчната зала на "Арена Армеец". В надпреварата ще се впуснат 18 отбора, съставени от по две деца до 15 г. и двама възрастни. Единственото условие е поне едно от децата да е със свой родител, обявиха организаторите.Шампионът в семейния турнир ще се изправи в "суперфинал" срещу Владимир Николов и по-големите му синове Алекс и Симеон.На 4 декември Николов и екипът му ще проведат турнир "Задругата на топката". Той е насочен към членовете на школата му, които са на възраст над 16 г.И за двете състезания таксата е по 10 лева на човек. Общите приходи ще бъдат дарени в подкрепа на Българската параолимпийска асоциация.Волейболното училище "Владимир Николов" стартира след Евро 2015. В момента в него има повече от 250 души на възраст между 5 и 57 г. От този сезон бяха сформирани мъжки и женски отбори, които участват в любителската лига Volley Mania.През юни проектът беше разширен с филиал в Русе, където тренират близо 60 деца и младежи. Скоро ще започнат и волейболни занимания във Велико Търново.


description: Производството на филми, телевизионни предавания и музика е с ръст от 12.4% за последното тримесечие.

title: Оборотът от водния транспорт расте с бързи темпове, сочи проучване на НСИ

maintext:
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Оборотът от услугите, свързани с водния транспорт, се е увеличил с 25% през третото тримесечие спрямо второто. Това показва доклад на Националния статистически институт (НСИ).Спрямо миналата година увеличението е още по-сериозно – 44.6%. Това е и най-оборотната дейност в сектор "Транспорт, складиране и пощи". За третото тримесечие на годината единствено услугите в сухопътния транспорт отчитат спад с 4.3%.Производството на филми, телевизионни предавания и музика пък е перото с най-голям скок в оборота в сектора "Създаване и разпространение на информация и творчески продукти; Далекосъобщения". Спрямо второто тримесечие ръстът е 12.4%, а на годишна основа – близо 20 на сто.В сектора е отчетен спад на оборота на издателската дейност, както и при далекосъобщенията. От НСИ отчитат годишна тенденция за спад на оборота при радио и телевизионната дейност – 10.9% спрямо третото тримесечие на 2015 г.


description: Според справка в Търговския регистър Наталия Чешмеджиева - новоназначеният директор на регионалното поделение на националното радио, е съдружник в компания за разпространение на радио- и телевизионни програми, импресарски, рекламни и информационни услуги.

title: Александър Велев внезапно смени директора на радио Варна (допълнена)

maintext:
Фотограф: Юлия Лазарова
Съдружниците
Съдружник на Нталия Чешмеджиева в компаниите "Вот" и "Ес Пи Ейч инвест" е Деница Стефанова, дъщеря на покойния й съпруг. Името на "Вот" нашумя през 2008г. когато Варненския Окржен съд постанови на Стоян Чешмеджиев условна присъда от 5 години лишаване от свобода с 3 години изпитателен срок за престъпление по служба. То бе извършено при изграждането на предавателен комплекс на БНР в каварненското с. Българево.
Тогава се оказа, че Чешмеджиев е изготвил искане от Общинския съвет в Каварна за предоставяне на терен, върху който да бъде построен предавателен комплекс на Радио Варна. Проучването на района извършил сам и предложил избраното мястото на Главния архитект на Община Каварна. То обаче се оказало с площ от 50 дка, въпреки че в Управителния съвет на БНР предварително била обсъдена необходимост от 10 - 20 кв. м.
За участие в конкурса за учредяване на вещно право на строеж върху общинската земя Чешмеджиев изпратил писмо именно до "Вот", която по това време била еднолична собственост на дъщеря му. Същото писмо той изпратил и на втората фирма, участвала в конкурса на община Каварна - "Спорт лукс" ЕООД. В нея обаче той се оказа съдружник на управител й.
Досегашният директор на радио Варна (част от веригата на националното радио) Елица Виденова е била освободена от длъжност, а на нейно място с днешна дата е назначена Наталия Чешмеджиева. Според журналисти в радиостанцията смяната на Виденова с Чешмеджиева е била обявена лично от генералния директор на БНР Александър Велев.В отговор на въпросите, зададени по този повод от "Дневник", от ПР отдела на националното радио отговориха следното:"Трудовият договор на г-жа Елица Виденова за длъжността "директор на регионално поделение" на РРС Варна е прекратен с решение на управителния съвет на БНР на основание чл. 328, ал. 2 от Кодекса на труда, според който "служителите от ръководството на предприятието могат да бъдат уволнени с предизвестие в сроковете по чл. 326, ал. 2 и поради сключването на договор за управление на предприятието. Уволнението може да бъде извършено след започване на изпълнението по договора за управление, но не по-късно от 9 месеца". На същото основание Управителният съвет на БНР е утвърдил сключването на трудов договор с Наталия Чешмеджиева за длъжността "директор на регионално поделение" на РРС Варна, считано от 29 ноември 2016 г."Досегашният директор на радио Варна Елица Виденова отказа коментар за днешното си отстраняване от длъжност. Тя бе назначена на този пост от бившия директор на националното радио Валери Тодоров през октомври 2010 г. Това стана след конкурс, в който не беше излъчен победител, тъй като според журито нито един от явилите се не беше покрил изискванията за заемане на длъжността.Месец след конкурса, Виденова, която също участва в него, беше представена като нов директор на радиото. В националната медия тя дойде от свързаната с "Химимпорт" и Централна кооперативна банка варненска телевизия "Черно море".През 2010 г. Наталия Чешмеджиева също участва в конкурса, който не излъчи победител. Тя е вдовица на Стоян Чешмеджиев, покойния бивш директор на радио Варна, а през 2002 г. за кратко и на БТА.Наталия Чешмеджиева е позната на екипа на радио Варна, тъй като е била част от него. Последната й известна месторабота е Варненският свободен университет "Черноризец храбър", където се занимаваше с радио "Академика", част от медийния център на университета. Успоредно с това тя има и частен бизнес.Справка в Търговския регистър показва, че в момента Чешмеджиева е съдружник в две компании - "Ес Пи Ейч инвест" и "Вот".Първата е регистрирана през 2004 г. с предмет на дейност в сферата на строителството, недвижимите имоти, хотелиерството, търговията и др.Участието на Чешмеджиева във второто дружество обаче я поставя в явен конфликт на интереси след днешното й назначение за директор на медия от веригата на националното радио.Дружеството "Вот" ООД има широк предмет на дейност, който между другото включва и "рекламни, информационни и импресарски услуги, разпространение на радио- и телевизионни програми след получаване на лиценз, както и извършване на социологически проучвания и изследвания".До приключване на работата върху този текст от ПР отдела на националното радио не бе получен коментар на този факт.


title: "Реал" (Мадрид) официално обяви, че преподписва с Роналдо до 2021 г.

maintext:
Роналдо ще остане на "Бернабеу" до 36-годишна възраст, ако наистина изпълни контракта си до край
"Реал" (Мадрид) ще преподпише със суперзвездата на тима Кристиано Роналдо. Дългоочакваната новина бе потвърдена от ръководството на белите днес.Португалецът ще поднови контракта си в понеделник и ще играе в клуба до 2021 година. На преподписването ще присъства лично и президентът на столичани Флорентино Перес.Португалецът играе за белите от 2009 година насам, когато пристигна от "Манчестър юнайтед" като най-скъпия играч във футбола по това време.Според новото споразумение той ще остане в испанската столица до 30 юни 2021 година. Ако Роналдо изпълни контракта си докрай, тогава той би бил на 36 години и би имал 12 сезона в "кралския клуб" зад гърба си.Роналдо очаквано ще остане и най-скъпоплатения футболист на "Реал".


description: Вчера земетресение с магнитуд 7,8 по скалата на Рихтер предизвика свлачища и цунами и взе две жертви.

title: Ново силно земетресение удари Нова Зеландия

maintext: Ново силно земетресение с магнитуд 6,2 разтърси днес Южния остров на Нова Зеландия, съобщи Геофизичният институт на САЩ, часове след като по-силен трус отне живота на двама души . Трусът, който първоначално бе обявен с магнитуд 6,8, бе на дълбочина 10 км на около 120 км североизточно от град Крайстчърч, предават "Ройтерс" и БТА.Вчера земетресение с магнитуд 7,8 по скалата на Рихтер предизвика свлачища и цунами, нанесе щети на сгради и инфраструктура и уби двама души. Като цяло обаче страната бе пощадена от разрушенията, които понесе в смъртоносните трусове отпреди 5 години.Вчерашното земетресение удари Южния остров малко след полунощ в район, където има предимно малки населени места. Близо до епицентъра се образуваха змиевидни пукнатини по пътищата и свлачища. Силни вторични трусове създадоха допълнителен шок за изтощените местни жители, много от които прекараха безсънна нощ навън, търсейки прикритие на по-високи места, за да избегнат вълни цунами.Земетресението нанесе щети в столицата Уелингтън, която се намира на над 200 км на север. То бе усетено силно в град Крайстчърч, който бе опустошен от земетресението през 2011 г., което погуби 185 души. Полицията съобщи, че един човек е загинал в малкия крайбрежен град Кайкоура, а друг - в намиращ се наблизо ски курорт. Още няколко души са получили леки наранявания в Кайкоура.Изглежда, че инфраструктурата е по-големият проблем, въпреки че не искам да омаловажавам страданията и страха, които толкова много хора изпитаха", каза за радио "Ню Зилънд" министърът по въпросите на гражданската защита Джери Браунли, цитиран от "Франс прес".В много региони, освен материалните щети върху жилищни сгради, бяха прекъснати автомобилни пътища, движението на влакове и фериботи бе спряно и имаше смущения в електроснабдяването и телефонните линии


description: През последната седмица един бивш национал на Англия и още трима бивши професионални футболисти обявиха, че като деца са били жертви на сексуално насилие от треньори

title: Назрява скандал със сексуално насилие над деца в английския футбол

maintext:
Wish my former Spurs teammate, Paul Stewart all the very best. Extremely courageous in telling his appalling story. pic.twitter.com/8Es7HaROzp
— Gary Lineker (@GaryLineker) November 23, 2016
Coming up @5liveSport 7pm an extended & highly emotional interview with ex-England Paul Stewart @PStewy103 pic.twitter.com/WpMYoanjgY
— Dan Roan (@danroan) November 24, 2016
Paedophile Barry Bennell worked with at least four professional football clubs and led youth side on two US tours. https://t.co/nWzP9sKy4E
— ian herbert (@ianherbs) November 25, 2016
Националната организация за превенция на жестокостта към децата
Алин-Хан приветства заявената ангажираност на Футболната асоциация по случая, но призова и правителството да се намеси по-активно.
Стотици деца вероятно са ставали жертви на сексуално насилие от хора в английския футбол, твърди бившият играч на "Тотнъм" и "Ливърпул" Том Стюарт.52-годишният мъж е един от четиримата бивши професионални футболисти, които през последната седмица обявиха, че по време на детско-юношеските си години са били обект на сексуално насилие от треньори. Освен него това направиха 49-годишният Дейвид Уайт, 44-годишният Стив Уолтърс и 43-годишният Анди Уудуърд.След признанията на четиримата бивши футболисти Националната организация за превенция на жестокостта към децата създаде гореща телефонна линия в четвъртък и съобщи, че само за първите два часа са получени повече от 50 сигнала.Местните експерти по закрилата на децата очакват "много повече" бивши футболисти да последват Стюарт, Уайт, Уолтърс и Уудърд, а спортният министър в сянка Розена Алин-Хан заяви, че този скандал "сериозно накърнява репутацията на футбола във Великобритания".Започналият професионалната си кариера в "Блекпул" Стюарт твърди, че като дете е бил малтретиран сексуално всеки ден в продължение на четири години от треньор. Той определя треньора като "чудовище", но не назовава неговото име."Един ден докато пътувахме в колата, той започна да ме опипва. Уплаших се до смърт и не знаех какво да правя. Това прерасна в сексуално насилие. Той ми каза, че ще убие майка ми, баща ми и двамата ми братя, ако кажа и дума. Психическите белези от това ме доведоха до други проблеми - с алкохола и наркотиците. Нивото на насилие се влошаваше и влошаваше, а аз винаги се чувствах под заплаха", разказва бившият английски национал пред "Мирър".Останалите трима - Уайт, Уолтърс и Уудуърд, твърдят, че са жертви на осъдения за педофилия бивш треньор Бари Бенел.Преминалият през "Манчестър сити" Уайт сподели пред "Гардиън", че е бил сексуално насилван от Бенел в края на 70-те и началото на 80-те, докато играел за младежкия отбор "Уайтхил" в Манчестър.Уудуърд и Уолтърс са били обект на сексуално посегателство от бившия треньор, докато са били в младежките формации на "Крю Алекзандра". Уудуърд твърди, че е бил малтретиран между 11-ата и 15-ата си година и дори се е стигнало до изнасилване."Това беше неговият начин да открие кои са най-слабите, най-меките в отбора. Първоначално започна с опипване, но след това стана още по-лошо и той ме изнасили. Не искам да казвам колко пъти се е случвало това през тези четири години", разказа той."Просто опитвах да се преструвам, че никога не се е случвало", казва Уолтърс, който през 1988 г. става най-младият дебютант в историята на мъжкия отбор "Крю Алекзандра". "През всички тези години съм криел тази тайна в себе си. Това беше непосилна тежест за мен. Трябваше да го споделя и просто се надявам, че това ще помогне на много други да го направят."Футболната асоциация ще се свърже с четиримата, за да обсъдят обвиненията им. В същото време спортният министър Трейси Крауч заяви, че те са показали "невероятна смелост, излизайки да говорят публично за това."Очаква се днес още двама бивши футболисти да обвинят Банел в сексуално насилие. Това са Джейсън Дънфорд и Крис Ънсуърт, които ще говорят пред "Би Би Си"."Гардиън" твърди, че в полицията е постъпил сигнал за сексуално посегателство и срещу друг треньор - Джордж Ормонд. Той е работил в академията на "Нюкасъл", а през 2002 г. получава шест години затвор за малтретиране на млади футболисти."Вероятно има още много други, които са изживели този ужас, но никога не са смеели да го споделят. След разкритията през тази седмица хората трябва да могат да говорят за това и да получат помощта, от която се нуждаят. Знаем, че това често е много по-трудно за мъже и момчета", заяви Питър Уонлес, президент на


title: "Ройтерс": Турция се кани да отнема деца от приемни семейства, свързани с преврата

maintext:
Привърженици на президента Реджеп Ердоган на демонстрация на площад "Таксим" в Истанбул.
Фотограф: Alkis Konstantinidis
Не би било правилно едно дете да остане в приемно семейство, ако бъдат потвърдени връзки на родителите с организацията на духовника Фетхуллах Гюлен, заяви служител на министерството на семейството и социалната политика, който предпочете да остане анонимен.
Турските власти може да отнемат деца от приемни семейства, свързани с опита за преврат през юли, съобщи правителствен служител, цитиран от агенция "Ройтерс" и БТА.Гюлен - някогашният близък съратник на президента Реджеп Ердоган, бе обявен от Анкара за основния виновник за опита за преврат.Не става въпрос децата да бъдат откъснати изведнъж от семействата си, заяви служителят, добавяйки, че психическото им здраве се следи отблизо.Разследват се около 5000 приемни семейства и някои свързани с тях институции, съобщи проправителственият вестник "Йени Шафак".Като част от разследването, правителството прекрати и сътрудничеството си с четири неправителствени организации, занимаващи се с грижи за децата, Турското правителство досега е задържало или уволнило 125 000 души заради предполагаеми връзки с мрежата на Фетхуллах Гюлен . Гюлен, който живее в самоналожено изгнание в щата Пенсилвания, отрече да е замесен в преврата и го осъди. Мащабът на саморазправата разтревожи правозащитни групи и западните съюзници на Турция, които се опасяват, че президентът Реджеп Тайип Ердоган използва преврата като претекст за смазване на инакомислещите. Правителството заяви, че неговите разследвания са необходими, за да бъде изкоренено влиянието на мрежата на Гюлен , която нарича Гюленистка терористична организация (ФЕТО).Миналата седмица европейските депутати призоваха временно да бъдат прекратени преговорите за членство в Европейския съюз с Турция, мотивирайки се с непропорционалната реакция на преврата в последните няколко месеца. Резолюцията, която те приеха, има символична, а не правна тежест.Външният министър на Люксембург заяви този месец, че начинът, по който Турция третира уволнените държавни служители, му напомня на методите, използвани от нацистите , и че ЕС ще трябва да отговори със санкции.Подобни коментари вбесяват турските власти , които критикуват Европа за липса на солидарност след преврата. Миналата седмица Ердоган заплаши, че ще пусне нова вълна бежанци към континента.


description: "Присламчването към ГЕРБ води до обезличаването, а в бъдеще ще доведе и до заличаването на СДС", смятат от структурата на партията в Красно село.

maintext:
Лидерът на СДС Божидар Лукарски
Фотограф: Георги Кожухаров
Част от СДС поиска смяна на ръководството на партията и се обяви против "присламчването" ѝ към ГЕРБ . СДС – Красно село публикувана във "Фейсбук" страницата си декларация, в която заявява, че незадоволителният резултат на Трайчо Трайков на президентските избори се дължи на липсата на ясна подкрепа от ръководството на СДС, включително от лидера Божидар Лукарски. Софийската структура се обявява и срещу преподписването на коалиционното споразумение на Реформаторския блок, като посочва, че то е еднолично решение, зад което не стоят членовете на партията.Редакцията публикува пълния текст на декларацията на "СДС – Красно село":Във връзка с проведените през този месец президентски избори и резултатите от тях, ние от СДС-Красно село смятаме, че СДС следва да направи внимателна и задълбочена оценка на постигнатото от Реформаторския блок и неговия кандидат.Смятаме, че незадоволителният резултат на Трайчо Трайков в национален мащаб се дължи и на водената от СДС и неговото ръководство политика, включително неясната персонална подкрепа от страна на председателя на СДС.Тясното обвързване на СДС с ГЕРБ и освобождаването на полето за формиране на дясна политика на други десни формации е неприемливо за СДС-Красно село. Присламчването към ГЕРБ води до обезличаването, а в бъдеще ще доведе и до заличаването на СДС.Преподписването на Споразумението за Реформаторски блок и преговорите за съюзен конгрес с цел създаване на единен субект от РБ без допитване до структурите на СДС е противоуставно и еднолично решение, зад което не стоят членовете на СДС.За да изпълни своята историческа цел – утвърждаването на правова държава с пазарна икономика, СДС се нуждае от рязка промяна на политиката и начина на провеждането й. Нещо, което е трудно постижимо с настоящето ръководство.Председателя на СДС, като отговорен политик, следва да понесе своята отговорност за състоянието на партията и постигнатите изборни резултати.


title: Част от обвинените в картел при горивата искат още време за възражения

maintext:
Юлия Ненкова
Фотограф: Надежда Чипева
Четири от петролните компании, уличени преди месец в договаряне на цените на горивата, са поискали удължаване на срока за възражения чрез т. нар. "процедура по разкриване на защитена тайна".Това съобщава пред БНР председателят на Комисията за защита на конкуренцията Юлия Ненкова.Тя обяснява, че тази процедура се ползва, когато някоя от фирмите си признае, че е в картел. От нея в момента искат да се възползват "Лукойл", "Петрол", "НИС Петрол" и "Еко"."В това определение, с което ние казахме, че има нарушение, има защитена тайна, това са тайните, които сме извадили като кореспонденция между фирмите. Тази информация още не им е известна. По закон те имат право да се запознаят с тази информация, но трябва да направят искане за това", допълва шефът на КЗК.Повечето от фирмите вече са направили искането. Следва 30-дневен срок, в който комисията трябва да се произнесе дали ще разкрие тази информация, или не."По принцип винаги разкриваме такава информация, защото това им дава право на защита", обясни Ненкова.


description: България трябва да е част от цивилизационния избор, който е направен, част от свободните европейски народи и НАТО, който е най-могъщият съюз в историята на света.Министърът на външните работи в оставка Даниел Митов

title: Цитат на деня: НАТО е най-могъщият съюз в историята на света

maintext:
Фотограф: Анелия Николова
България трябва да е част от цивилизационния избор, който е направен, част от свободните европейски народи и НАТО, който е най-могъщият съюз в историята на света.Така министърът на външните работи в оставка Даниел Митов коментира по БНТ приоритетите, към които трябва да се придържа новият президент. Той допълни, че при желание от страна на Румен Радев е готов да му разкаже по каква линия се е движила външната политика на България.Митов подчерта, че ще продължи да бъде част от българския политически живот под една или друга форма. В отговор на въпрос външният министър в оставка посочи, че кабинетът "Борисов 2" е можел да свърши още много неща."Сега е важно е да се върне политическото в дебатите. Политиката започва да става функция на измислени реалности, бързо се разпространяват новини и информации, които нямат нищо общо с реалността, и се създават паралелни реалности. Това е хибридността и тя е голяма опасност", допълни министърът в оставка.Според него съвсем не е сигурно, че новият американски президент Доналд Тръмп и руският Владимир Путин ще имат добри отношения.айде сега ще си другаруваме. Между двете страни има камари с папки за взимане на решения, които Тръмп няма да взима еднолично", каза още Митов.Той подчерта, че всички политически фактори в страната – партии, настоящ президент, бъдещ държавен глава, служебно правителство, редовно правителство, трябва да вземат решение и да посочат името на новия българския еврокомисар максимално бързо.


description: За Димитър Делчев предизборната кампания на ГЕРБ е била "трагедия, или комедия от грешки", започнала с тактическо късното обявяване на кандидатурата и продължила с надменност.

title: Грешка на Реформаторския блок беше бавното темпо на реформите, посочи Димитър Делчев

maintext:
Според Димитър Делчев (вдясно) подкрепата на кандидата, посочен от Радан Кънев за президент, е показала, че партиите, останали в Реформаторския блок, могат да направят компромис, в името на общата цел.
Фотограф: Юлия Лазарова
Резултатът на Реформаторския блок на първия тур на президентските избори е относително добър, но можеше и да е по-добър, ако не бяхме допуснали грешката реформите да вървят с отчайващо бавни темпове, каза днес по БНТ Димитър Делчев от Движение "България на гражданите".Той допълни, че партиите от блока е трябвало да изискат от ГЕРБ промените да са по-бързи. Според Делчев резултатът на блока не е бил по-добър и заради плюенето отвътре по организацията.Секретарят на парламентарната група на блока обяви, че Реформаторският блок върви към общ съюзен конгрес и в много кратък срок ще се консолидира, за да се яви с нови сили на предсрочните парламентарни избори.За него предизборната кампания на ГЕРБ е била "трагедия, или комедия от грешки", започнала с тактическо късното обявяване на кандидатурата и продължила с надменност. "Може би най-разумното беше да имаме общ кандидат на ЕНП", каза още Делчев.В отговор на въпрос той обяви, че няма съжаление за това, че Борисов е подал оставката на кабинета, защото реформаторите "не са се женили за властта". "Вдясно винаги е имало битки, за жалост личностни. Личностното доминира, определени хора не могат да направят крачка назад и заради общото да направят компромис", посочи Димитър Делчев.За него поуката от президентския вот е, че всички избори са важни, а демокрацията в България работи, след като една власт е била сменена с друга.


description: Японците гласуват в Youtube за създаването му.

title: Увеселителен СПА парк ще бъде построен в Япония

maintext: В японския град Бепу, известен с термалните си извори, ще бъде изграден увеселителен спа парк, съобщи БНР като цитира "Дейли експрес". Основният атракцион в планирания парк ще бъде увеселително влакче с миниатюрни джакузита вместо кабинки, в които посетителите ще се возят само по хавлии.Миналата седмица кметът на Бепу Ясухиро Нагано отправи предизвикателство в социалните мрежи - ако клипът му събере над 1 милион гледания в сайта за видеосподеляне YouTube, той ще даде зелена светлина за строежа на увеселителния парк.Седмица по-късно клипчето е гледано близо 2 милиона пъти. От кметството са направили изявление, в което се посочва, че проектът ще бъде осъществен. Кога ще бъде готов увеселителният парк, не се съобщава, но от градската управа вече са отправили призив към местни дизайнери да предлагат свои идеи за атракциони.


title: Топузаков: Мачът с "Лудогорец" няма да реши титлата

maintext:
Топузаков е уверен, че загубата от "Локомотив" няма да разклати самочувствието на "Левски"
[LAP.bg]
"Футболистите са готови и физически, и психически. От началото на сезона показахме доста стабилни игри, така че една загуба не бива да ни разклаща самочувствието", обясни Топузаков.
Топузаков посочи, че в последно време "Левски" играе успешно срещу "Лудогорец". "Надявам се, че ще постигнем добър резултат и ще компенсираме загубата на точки. Но продължавам да твърдя, че за генералното класиране още е рано."
Старши треньорът на "Левски" Елин Топузаков определи предстоящия сблъсък с "Лудогорец" като много важен, защото противопоставя първите два отбора в Първа лига.Според него обаче мачът в Разград няма да е решаващ за крайното класиране, въпреки че при победа шампионите ще се откъснат с девет точки на върха."Трябва да бъдем разумни и да играем това, което искам като тактика, за да се представим добре и да изглеждаме като солиден отбор, който се бори за първото място", каза Топузаков на пресконференция преди заминаването за Разград.В събота "Левски" допусна първата си загуба през сезона - 1:2 срещу "Локомотив" (Пловдив) на "Герена". Според Топузаков едно поражение не би трябвало да доведе до спад в представянето на отбора."Напрежение едва ли има. Нашите футболисти са пределно мотивирани, този мач се гледа от цяла България. Няма какво да се губи. Единствено трябва да се спазват тактическите указания и да бъдем концентрирани във всеки един момент от мача", допълни треньорът.Преди мача на "Лудогорец арена", който е утре от 17.30 часа, Топузаков не е сигурен само дали ще може да разчита пълноценно на Джереми де Ноойер."Той е значително по-добре, но ще преценяваме в часовете до мача кои състезатели са най-подготвени да започнат", завърши треньорът на "Левски".


title: Липсата на опит препъна волейболния "Добруджа" в дебюта му в Шампионската лига

maintext:
Съставът от Добрич пропиля шест точки преднина в края на третия гейм и загуби с 0:3 от "Грьонинген"
[cev.lu]
Волейболистите на "Добруджа" дебютираха със загуба в Шампионската лига. Воденият от Мирослав Живков състав загуби с 0:3 (24:26, 23:25, 23:25) срещу "Грьонинген" в Холандия в първи мач от втория предварителен кръг.Липсата на опит при младия състав на българския първенец оказа ключова роля в двубоя. Най-ясно това се видя в третия гейм, в който "Добруджа" водеше с 22:16, но допусна обрат и загуби.Втората среща е на 8 ноември във Варна. Победителят ще играе срещу "Перуджа" в спор за влизане в груповата фаза на турнира.Жулиен Георгиев стана най-резултатен за българския отбор с 15 точки. За холандците, които също са дебютанти в Шампионската лига, опитният Витзе Кооистра направи 23 точки.При второто техническо прекъсване в първия гейм "Добруджа" изоставаше с 12:16, но успя да направи обрат за 21:20. Последваха оспорвани разигравания, но домакините спечелиха частта.Във втората те отново имаха инициативата и поддържаха преднина от две-три точки, за да стигнат до 25:23. Почти през целия трети гейм "Добруджа" водеше, като в края стигна до шест точки аванс. Въпреки това след силна серия при сервис на разпределителя Уест "Грьонинген" направи обрат и даде само точка на съперника си.


title: "Верея" влезе в шестицата след успех срещу "Дунав"

maintext:
[LAP.bg]
"Верея" влезе в шестицата в Първа лига с петата си победа от началото на сезона. Старозагорци се наложиха с 1:0 срещу "Дунав" у дома.Ценния гол вкара Амаду Сукуна в 40-ата секунда. Той се възползва от грешка в защитата на съперника и отбеляза.За водения от Александър Томаш отбор това е втора поредна победа и отново с 1:0, след като в миналия кръг спечели срещу "Локомотив" (Горна Оряховица)."Верея" събра 18 точки и временно е шести. "Дунав" остава четвърти с 22.Още в началото на мача след върната топка Сукуна притисна вратаря на "Дунав", който в опита да изчисти улучи тялото му и домакините поведоха. Русенци претендираха за игра с ръка на Сукуна, но съдията зачете гола.В 19-ата минута Антон Огнянов получи топката вляво в наказателното поле и стреля към далечния ъгъл, но не улучи. След това Костадин Слаев получи жълт картон за нарушение на границата на наказателното поле. Гостите поискаха той да бъде изгонен, тъй като е последен в защита.Сукуна имаше възможност да удвои в 36-ата минута. Той беше изведен срещу Станислав Антонов, но пропусна. Малко преди почивката "Дунав" остана с човек по-малко заради втория жълт картон на Михаил Милчев.Сукуна стреля хубаво от разстояние в 62-ата минута. Антонов спаси и топката срещна гредата. "Верея" направи нов пропуск в 74-ата, когато Васил Калоянов получи от Елиаш, но от няколко метра стреля над вратата.


description: По пътеката от Златни мостове към местността Конярника...

title: Шофиране по екопътека за пешеходци

maintext:
1/4 снимки в галерията Шофиране в Природен парк "Витоша" по пътеката от Златни мостове към местността Конярника. Колко е красиво обаче:)
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Това заяви Пламен Орешарски, кандидат, издигнат от инициативен комитет и подкрепен от ДПС на първи тур

title: Орешарски: Надявам се победата на Радев да е началото на истинска промяна

maintext:
почти удвоен резултата си, дължи това благодарение на гласовете на ДПС и националистическите формации.
Пламен Орешарски, който беше кандидат-президент, издигнат от инициативен комитет и подкрепен от ДПС поздрави новоизбраният президент Румен Радев в пост в личния си профил "Фейсбук" и обяви, че се надява това да е началото на истинска промяна."Честитя избора на новия президент на Република България ген. Румен Радев! Иска ми се да вярвам, че това е началото на истинска промяна за страната ни. Важно е да се възстанови държавността и да се постигне единение на нацията, за да се върне отново страната ни на пътя на нормалността", написа Орешарски.Според данните на "Алфа рисърч" Радев, който след балотажа е с92% от гласувалите за Пламен Орешарски на първия тур са пуснали в неделя бюлетина за Румен Радев. 60 сто от избирателите на Красимир Каракачанов от коалицията "Обединени патриоти" (ВМРО, НФСБ, "Атака") миналата седмица на балотажа са дали гласа си на Радев.


description: Конгрес на световните цивилизации и международния туризъм се открива днес в София. Проявата ще бъде открита от премиера в оставка Бойко Борисов в "София тех парк", поканени са министри на туризма от държавите - членки на Световната организация по туризъм.

title: Борисов ще открие конгрес на световните цивилизации и туризма

maintext:
Борисов и Рифай на срещата в Министерския съвет вчера
[Министерският съвет]
членки на Световната организация по туризъм.
Като домакин България ще представи на форума възможностите за целогодишен туризъм, ще изтъкне наличието на над 40 хил. недвижими и над 7 млн. движими артефакти и паметници от четири исторически епохи, 7 от които са в Списъка на ЮНЕСКО на световното материално културно наследство. Вчера на среща с участници в конгреса българският премиер подчерта , че
в страната се полагат усилия за реставрацията и съхраняването на редица обекти, което създава нови възможности за развитие на културния туризъм на местно, регионално и национално ниво и го превръща във фактор на икономическия живот.
Предвижда се участие и на египтолога египтолог д-р Захи Хауас, получил международна популярност с участието си в предавания, излъчвани от "Дискавъри", "Хистори ченъл" и "Нешънъл джиографик".
свърже културата, цивилизациите и историята с туризма. "Ако има дефицит днес, той е на толерантност и разбиране между хората, и туризмът може за помогне в тази комуникация", коментира вчера в София председателят на световната организация Талеф Рифай.
Конгрес на световните цивилизации и международния туризъм се открива днес в София. Проявата ще бъде открита от премиера в оставка Бойко Борисов в "София тех парк", поканени са министри на туризма от държавите -Целта на проявата е да


description: Днес министърът на отбраната заяви, че е осъзнал нуждата от радикална съдебна реформа и че "фигурата на главния прокурор помага на тези, чиито интереси е засегнал" той.

title: След второто обвинение Николай Ненчев осъзнал нуждата от съдебна реформа

maintext:
Фотограф: Юлия Лазарова
Министърът на отбраната в оставка Николай Ненчев получи днес второ обвинение. Адвокатът му Петър Божков каза, че е обвинен в престъпление по служба.От думите на Ненчев не се разбра за какво точно става въпрос, освен че е за обществена поръчка, свързана с облеклото на армията. Според него това се е случило през 2014 година. В началото на април прокуратурата образува досъдебно производство за тази обществена поръчка. Самият Николай Ненчев тогава бе извикан на разпит като свидетел във военната прокуратура.По думите му той се е борил с корупцията в министерството и е засегнал нечии икономически интереси, затова сега е обвинен. Ненчев отказа да уточни кого точно визира. Днес той заяви, че е осъзнал нуждата от радикална съдебна реформа и че "фигурата на главния прокурор помага на тези, чиито интереси е засегнал" той.Преди дни срещу Николай Ненчев бе повдигнато обвинение заради договора с Полша за ремонт на шест двигателя за военните самолети МиГ-29.Подробности очаквайте по-късно на www.dnevnik.bg


description: За кандидата на БСП са гласували 1 119 530 души срещу 688 522 за претендента на ГЕРБ.

title: ЦИК при над 50% обработени протоколи: Радев получава 59.08%, Цачева - 36.34% (графика)

maintext: Румен Радев получава 59.08% от гласовете на втория тур на президентските избори, показват данните на Централната избирателна комисия (ЦИК) при обработени 54.76% от секционните протоколи.Това означава, че за кандидата на БСП са гласували 1 119 530 души.За Цецка Цачева (ГЕРБ) са гласували 688 522 избиратели, или 36.34%.Други 4.58 на сто, или 86 810 души, са избрали варианта "Не подкрепям никого". Недействителните бюлетини са 14 550, показват данните на ЦИК.


title: Как живеят мигрантите в лагера в Харманли (видео)

maintext:
Фоторепортерът на "Дневник" Георги Кожухаров успя да влезе в лагера в Харманли тази сутрин. Три дни след бунта там, той снима в една от сградите и разговаря (гласът зад кадър е негов) с мигранти от Ирак - вижте във видеото.
Това са единствените кадри от бежанския център отвътре тези дни, тъй като Държавната агенция за бежанците (ДАБ) не допуска все още журналисти, надяваме се, че "Дневник" ще получи и официален пропуск.
Георги Кожухаров не успя да разговоря с мигрантите от Афганистан, защото ги беше страх да говорят дори и анонимно.
Какво още видя и чу той, четете тук.


title: Розберг и Хамилтън си размениха комплименти след края на голямата битка

maintext:
Двамата пилоти на "Мерцедес" водиха битка помежду си през целия сезон
Пилотите на "Мерцедес" Нико Розберг и Люис Хамилтън си размениха комплименти след последното състезание за сезона във Формула 1.Британецът спечели състезанието за Гран при на Абу Даби, но неговият съотборник стана световен шампион, след като завърши на второто място.Розберг е 33-ият световен шампион, а титлата със сигурност е още по-специална за семейството му, тъй като баща му Кеке Розберг триумфира с нея през 1982 година."Люис беше страхотен съперник през целия сезон, благодаря му за тази битка. Много съм радостен, че успях да повторя успехите на баща ми. Изобщо не е обичаен ден. Определено беше интересно състезание. Доволен съм, че свърши. Естествено искам да посветя титлата на моята съпруга, благодаря за подкрепата", сподели през сълзи новият световен шампион."Благодаря на всички, които днес бяха на състезанието. Благодаря на феновете, които ме подкрепяха. Беше привилегия да съм част от този отбор и да се боря за титлата. Благодаря на Нико, първа титла за него - поздравления. Направих всичко възможно в последните четири състезания, за да спечеля, но това не бе достатъчно. Много успешна година за нас, защото взехме титлата при конструкторите", коментира Люис Хамилтън след награждаването.


description: Ракът на белия дроб е един от най-често срещаните видове онкологични заболявания в световен мащаб. У нас на него се дължат 28% от смъртните случаи от рак при мъжете и близо 10% при жените. И тук и по света броят на новодиагностицираните всяка година е почти равен на този на починалите от болестта.

title: Две трети от хората с рак на белия дроб в България са диагностицирани твърде късно

maintext:
Фотограф: Георги Кожухаров
с около 8-10 месеца
от рак на белия дроб
Същевременно медицината вече разполага с таргетна терапия, която приложена навреме, дава продължителност и качество на живот от над 5 години дори при белодробен рак с метастази, добави Михайлова.
Над 4100 човека са били диагностицирани с рак на белия дроб в България през 2013 г., като 81% от тях са мъже. Над 3000 души са починали от болестта през същата година отново предимно мъже. И макар че при навременна диагностика и лечение шансовете на тези пациенти са обнадеждаващи, огромна част са диагностицирани чак в финалните стадии на болестта, когато не остава друго освен опит за удължаване на животас химиотерапия или лъчетарипия.Това показва анализ на националния онкологичния регистър, правен миналата година и цитиран днес от специалисти от ВМА и Националната пациентска организация по повод месеца за борба с рака на белия дроб.Ракът на белия дроб е един от най-често срещаните видове онкологични заболявания в световен мащаб. У нас на него се дължат 28% от смъртните случаи от рак при мъжете и близо 10% при жените. България е на 11-о място в Европа по този показател.И тук и по света броят на новодиагностицираните всяка година е почти равен на този на починалите от болестта, но се променя тенденцията на заболеваемостта при двата пола, както и причините. През 2015 г.в света са диагностицирани 1.8 млн. души и са починали 1.6 милиона.През 80-те години ракът на белия дроб е типичен предимно за мъжете и много по-рядко срещан при жените. Освен това над 50% от случаите тогава са от хистологичните подтипове, пряко свързани с вредата от тютюнопушенето - плоскоклетъчния и дребноклетъчния карцином. Тенденцията в България в момента е точно такава - същата като световната преди 30 години, коментира доц. д-р Жасмина Михайлова, началник на Клиниката по медицинска онкология на ВМА, която представи статистиката.На глобално ниво обаче заболеваемостта и смъртните случаи при мъжете и жените се изравняват - при мъжете намаляват, а при жените се увеличават. Заедно с това намаляват и случаите, свързани с тютюнопушене и по-разпространен вече е аденокарцинома, който е генетично обременение.У нас сериозен проблем остава късната диагностика заради лоша профилактика, която не позволява навременна реакция на специалистите. Едва един от 100 пациенти идва навреме и може да бъде опериран, така че злокачественото образувание в белия дроб да се отстрани, коментира д-р Христо Йорданов, началник на Отделението по интервенционална пулмология и бронхология към ВМА. Причината е, че от формирането на първите ракови клетки до проявата на първите симптоми могат да минат години и тогава да е вече твърде късно.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия
"Сляпата Вайша" на Теодор Ушев е в краткия списък при номинациите за "Оскар".
Психолози срещу лъжата за Дядо Коледа.
Минусите на търговския маратон засенчват бонусите.


description: "Политиците не разкодираха правилно посланията от резултатите от референдума и президентски избори, и започнаха пренареждане на столовете около банкетната маса, за да продължи консумацията. В същото време, с привличането на министри като обвиняеми, прокуратурата им показа кой държи най-голямата бухалка в банкетната зала", обобщи Христо Иванов.

title: Прокуратурата показа на политиците кой държи голямата бухалка, смята Христо Иванов

maintext:
Фотограф: Георги Кожухаров
Политиците не разкодираха правилно посланията от резултатите от референдума и президентски избори, и започнаха пренареждане на столовете около банкетната маса, за да продължи консумацията. В същото време, с привличането на министри като обвиняеми, прокуратурата им показа кой държи най-голямата бухалка в банкетната зала. Така бившият министър на правосъдието Христо Иванов коментира актуалната политическия ситуация.Той смята, че обвиненията срещу министри са демонстрация на сила срещу хора без политически чадър, който са пушечно месо. Иванов аргументира тезата си с факта, че и за Николай Ненчев и за Петър Москов, съмненията за нередности ги има от години, но се привлечени като обвиняеми едва сега.Бившият министър на правосъдието подчерта, че демонстрацията на сила от прокуротурата има за цел и някоя да не направи грешката на Румен Радев, да заговори за румънски модел за борба с корупцията."Без сериозни разговори за ролята на прокуратата няма да има борба с корупцията. Без нея пък няма да има истински ръст на икономиката. В България, за да успее Пеевски, други хора не могат да успяват", посочи Христо Иванов.Според него големите играчи в политиката искат да излъчват сигурност, но организационно не са готови за избори и затова ще гледат да ги забавят. Иванов посочи, че това може да стане или с нов кабинет в рамките на този парламент, или с назначаване на няколко служебни правителства."Нинова е изненадана от резултата и трябва за разбере колко от хората в ръководството са на нейно подчинение и колко на други задкулисни играчи, включително и Пеевски. ДПС не е ударено смъртно от ДОСТ. Има индикации, че Пеевски е по-близко до ГЕРБ отколкото до сараите", обобщи бившият правосъден министър.


description: Проверки показали, че 95% от гастарбайтерите не купуват винетки.

title: Глоба и спиране от движение на колите без винетки предлага Лиляна Павлова

maintext:
[Министерство на регионалното развитие]
Министерството на регионалното развитие и благоустройството предлага да се въведе компенсаторна такса като глоба срещу водачите, които шофират без винетка. Това обяви министърът на регионалното развитие и благоустройството Лиляна Павлова пред журналисти при инспекцията на виадукт "Елешница", цитирана от пресцентъра си.Тя съобщи, че в момента са пуснати за обществено обсъждане проекти на промени в Закона за движение по пътищата и наредбата към него за пътните такси, след което ще бъдат предложени законови промени, за да се налагат по-строги санкции срещу нередовните превозвачи.Спиране на превозното средство от движение, налагане на глоба и плащането й на момента са част от мерките в борбата с нередовните водачи. Предвидена е достатъчно сериозна глоба като размер, за да може да гарантира, че ще "минимизира в максимална степен" опитите за злоупотреба и шофиране без винетки, посочват от министерството.Министър Павлова съобщи, че при проверки това лято е установено, че около 95% от гастарбайтерите, които преминават транзитно през страната, са били без винетен стикер. "Сега въвеждаме солени глоби и възможност за спиране от движение на автомобил, защото това е недопустимо", подчерта Павлова.Министърът допълни, че този вид наказателна такса ще се налага и плаща на момента, като след заплащането й ще се дава винетен стикер с валидност 24 часа."Пътуващите българи са по-изрядни. Виждаме голям проблем при гастарбайтерите. При проверени 10 хил. транзитно преминаващи автомобили и превозни средства 9 хил. са или с незалепен стикер, или невалиден непродупчен, или без закупен стикер", каза Павлова.След увеличаване на цената на винетките са събрани 100 млн. лв. повече, като сумата надхвърля 300 млн. лв., показват данни на министерството.Като брой продадени винетки се отчита също сериозно увеличение - с около 200 хил. стикера. Средногодишно се продават около 5 млн. бр. винетни стикера, като повечето са с валидност за една година.Данните показват, че има намаление в продажбата на седмични винетки за сметка на сериозно увеличение на продадени месечни стикери.


title: Как се стига до осемхилядници описва в книга Боян Петров

maintext:
Боян Петров при завръщането му в България след като изкачи три осемхилядника тази пролет като част от проекта "Българин на 4х8000".
Фотограф: Георги Кожухаров
През следващата година алпинистът Боян Петров ще издаде книга. Това обяви самият той по време на тазгодишното издание на "Дни на предизвикателствата".През лятото алпинистът и екологът Андрей Ковачев бяха пометени от кола в Кресненското дефиле докато преброяваха сгазените диви животни в района. Алпинистът пострада по-тежко и все още се възстановява. Той сподели, че е използвал това време, за да напише книгата."Вече имам осем осемхилядника и смятам, че мога да разкажа как се стига до тях", обясни мотива си Петров.Според него четивото се е получило малко скучно и в този смисъл по-подходящо за мъже, защото е изпълнено с таблици, графики и изследвания, но след като била прочетена у дома и получил укор за това, добавил и лични елементи от експедициите."Единственото, което няма да намерите вътре, е хумор. Аз просто нямам чувство за хумор", каза Петров, с което предизвика смях в залата.Нов проект, съвместно изготвен с други алпинисти, и чието начало също е насрочено за първите месеци на 2017 г., е пускането на сайта. В него вече е събрана информация с 800 записа на български изкачвания на планини по света.Идеята е, когато вече е достъпен, всеки българин да може да допълни базата данни със своето изкачване на планина по света.Всеки ще може да си попълва изкачванията, но и да вижда статистика. От потребителите ще зависи колко пълна е базата данни, обясни Петров.Той е решил и веднъж годишно да се прави нещо като доклад за това по кои върхове през съответните 12 месеца са се изкачили българите.


title: "Рилски спортист" записа ново поражение за купата на ФИБА Европа

maintext:
Българите останаха с минимални шансове за класиране напред
[LAP.bg]
"Рилски спортист" сведе почти до минимум шансовете си за класиране в следващия етап на турнира за купата на ФИБА Европа, след като допусна загуба с 84:104 (27:26, 14:30. 26:24, 17:22) при гостуването си на "Енисей" (Красноярск).Поражението е трето от четири мача за баскетболния тим от Самоков, което означава, че играчите на Людмил Хаджисотиров трябва да спечелят на всяка цена и двата си оставащи двубоя.За "Енисей" победата бе четвърта от четири срещи, като с нея отборът си гарантира участия в следващия етап.Срещата в Красноярск започна много равностойно, като двата отбора непрекъснато си разменяха водачеството. Малко преди края на втората част обаче домакините направиха серия от 15:0, която до голяма степен предреши изхода на двубоя.През второто полувреме "Рилски спортист" опита да съкрати изоставането си и шест минути и половина преди края успя да свали разликата до седем точки. След това обаче "Енисей" отново взе контрол над срещата, за да спечели с убедителен резултат.За българския отбор най-полезен с 22 точки бе центърът Ненад Делич. Еван Бруйнсма прибави 17, а ветеранът Йордан Бозов приключи с 16. За "Енисей" Сюлейман Браймо вкара 22 точки, а 21 прибави Алексей Вждихалкин.


title: Активните в интернет ще похарчат 225 лв. за коледни подаръци, показва проучване

maintext:
Фотограф: Цветелина Николаева
Общата сума, която ще отделят българите за коледни подаръци тази година, е приблизително 225 лева, показва проучване, организирано от платформата за сравнение на цени и продукти pazaruvaj.com.
Анкетираните потребители на интернет тази година планират да купят подаръци средно за 5-6 души, като повечето са от тесния семеен кръг и за тях ще бъдат отделени и най-много средства. Средно трима близки членове на семейството ще получат подаръци, които ще са на обща стойност 150 лв.
Значително по-малка сума ще бъде отделена за приятели и познати – по 25 лв. на човек.
Pazaruvaj.com за втора година проучва плановете за купуване на коледни подаръци на българските потребители на интернет.
Преобладаващата част от анкетираните 300 души
(81%)
, предпочитат да избегнат стоенето по опашки и планират да купят подаръците онлайн. Благодарение на все по-популярните празнични промоции купувачите могат да започнат с осигуряването на подаръците още от началото на ноември.
Проучването показва, че българите предпочитат да купуват подаръци за приятели, отколкото за далечни роднини – едва 22% от анкетираните ще отделят средства и за тях. На други познати и на колегите си подарък планират да купят едва 13% от потребителите на интернет.
При избирането на подаръци от значение е всеки лев
Изживяването при онлайн пазаруването става все по-важно за онлайн купувачите, затова решенията им се влияят не само от избора между онлайн магазините и техния асортимент, но и от предшестващите го резултати от "търсенето".
При избора на мястото за купуване на подходящия коледен подарък, важна роля играят сайтовете за сравнение на цените, които тази година вече са втората най-важна опорна точка за онлайн ориентиране след интернет търсачките (напр:. Google, Bing и т.н.)
– 73%
спрямо 79%.
Преди да купят онлайн коледните подаръци, потребителите правят своя избор между офертите на онлайн магазините. Най-важният критерий продължава да бъде цената, но все важна роля сред критериите играят първите впечатления и опитът, свързани с надеждността на избрания онлайн магазин.
Освен това при определянето на мястото на онлайн пазаруването, важна роля играят и много критерии, свързани с качеството и удобството - например продуктовата гама, запознаването с написаните за продуктите отзиви на купувачи, резултатите в сайтовете за сравнение на цени, а също дали в момента на поръчката продуктът е на склад.
Къде ще е насочена коледната атака?
И тази година сред българите-потребители на интернет основният избор на подарък пада върху "класическите" опции – облекло (55%), продукти за грижи за красотата, козметика (45%) и игри/играчки (35%).
В тесен семеен кръг ще бъде популярно и купуването на забавна електроника и други електронни стоки (33%). Купуването на тази продуктова гама се наблюдава и сред планиращите да правят подаръци в широк семеен кръг, но с отслабването на семейната връзка в повечето случаи ще имат предимство предметите, които могат да бъдат закупени и за по-малка стойност – дрехите. Книги ще подарят 28% от интернет потребителите.
Проучването
e
осъществено от GKI Digital по поръчка на Pazaruvaj.c
om
през октомври 2016 г. чрез онлайн събиране на данни, на основата на извадка от 300 анкетирани. Предвид начина на събиране на данни и достигнатата целева аудитория, проучването представя плановете за коледно пазаруване на активните потребители на интернет.


title: На 11 ноември ще бъде пусната газовата връзка с Румъния

maintext:
Александър Вучич (вдясно) и Бойко Борисов на среща в Рига.
Дължината на прехода е 2.1 км, а максималният капацитет на интерконектора е 1.5 млрд. куб. м. годишно.
На 11 ноември газовата връзка с Румъния най-сетне ще заработи.Това обяви премиерът Бойко Борисов на среща в Рига със сръбския си колега Александър Вучич. Борисов призова да бъде довършена и връзката между България и Сърбия, защото е стратегически важна и за двете страни, съобщи правителствената пресслужба.Интерконекторът с Румъния ще е първият, пуснат в експлоатация, след като газовата криза от 2009 г. показа на практика пълната зависимост на България от доставките на руски газ и най-голямата й уязвимост спрямо всички останали държави - членки на ЕС. Тогава с подкрепата на Еврокомисията България си постави цел да си осигури алтернативен маршрут и източници на горивото, което успява да реализира, макар и частично, близо осем години по-късно.Газовата връзка с Румъния трябваше да бъде готова през 2013 г., но проблеми с трасето под Дунав и смяната на изпълнителя я забавиха.Тази с Гърция в момента е на етап "пазарен тест" и се очаква да заработи в средата на 2018 г., изостава и връзката със Сърбия.


description: Обновен формат, дизайн и съдържание - така от днес изглежда седмичникът "Капитал". Изданието става по-компактно - книжка с размер между вестник и списание, с по-качествено отпечатване и модерен дизайн.

title: "Капитал" става smart-вестник

maintext:
Изданието става по-компактно - книжка с размер между вестник и списание, с по-качествено отпечатване и модерен дизайн.
Промените в седмичника се правят, защото читателите на "Kапитал" заслужават smart-вестник, така както вече ни четат на smart-телефон или компютър, на таблет и по имейл," коментира Галя Прокопиева, изпълнителен директор на компанията - издател "Икономедиа".
Съдържанието в новия формат е организирано в три основни секции: К1 СРЕДАТА е секцията за политика, анализи и коментари за средата, в която фирмите функционират и се развиват - политическа, макроикономическа, регулаторна, правна. К2 БИЗНЕСЪТ е за фирмата в контекст на дигиталната трансформация - пазари, продукти, конкуренция, мениджмънт.
К3 МОЯТ KАПИТАЛ е напълно нова секция - за важните решения в живота - моите пари (спестявания, застраховки, инвестиции), свободно време (пътувания и ваканции), образование, култура, спорт, хоби. Списание Light физически става част от вестник Капитал.
С промяната на деня на излизане на седмичния "Капитал" се променя и графикът на всекидневника "Капитал Daily", който вече ще излиза от понеделник до четвъртък.
Обновен формат, дизайн и съдържание - така от днес изглежда седмичникът "Капитал".Променя се и денят на излизане - в петък, последния работен ден на седмицата, вместо събота.Водещите акценти в новия брой на седмичния "Капитал" са: "Президентският вот може да отвори повече България към Москва и да засили участието на ДПС във властта", "Ролята на троянския адвокат Момчил Мондешки във вторичното източване на КТБ", "Как се кандидатства за университет в САЩ", "Ипотека или потребителски кредит за покупка на имот" "Капитал е съвременник на читателите си и все така доверен анализатор на важните процеси, партньор при взимането на решения, и приятел.


description: Темата е "Миграция, идентичност, граници и принадлежност".

title: Дубравка Угрешич ще гостува на Литературния фестивал в София

maintext:
By Zeljko Koprolcec (Transferred from en.wikipedia to Commons.) [CC BY-SA 3.0 (http://creativecommons.org/licenses/by-sa/3.0)], via Wikimedia Commons
Фотограф: Zeljko Koprolcec [Wikimedia Commons CC BY-SA 3.0]
Дубравка Угрешич
[Софийски литературен фестивал]
Хасан Бласим
[Софийски литературен фестивал]
Световноизвестната източноевропейска писателка Дубравка Угрешич и поетите Йосип Ости и Адам Загаевски са сред международните гости на Софийския литературен фестивал, съобщиха организаторите му. Общо 11 чуждестранни автори (десет писатели и един илюстратор) ще гостуват на тазгодишното издание, което ще се проведе между 13 и 18 декември на тема миграция, идентичност, граници и принадлежност.Повечето от авторите са от Балканския полуостров, но смяната на страни и езици и условността на границите им е добре позната. Угрешич е един от най-добре познатите автори от Източна Европа. Родена в държава, която днес не съществува - в хърватската част на Югославия, писателката я напуска по време на югославските войни през 1993 г. и в края на краищата се установява в Холандия. Себе си Угрешич нарича "гражданин на литературата", а романът й "Министерство на болката" е посветен на мъката от принудителното бягство.На литературната сцена обаче писателката пробива със забавните постмодернистични "Щефица Цвек в лапите на живота" и "Форсиране на романа река", които иронизират живота в родината й, заиграват се с популярни жанрове и цитати и й носят най-престижната югославска награда. Отвъд художествената литература Угрешич е автор на много есета, носител на швейцарска награда за есеистика Charles Veillon, на германската "Хайнрих Ман" и на престижния международен приз "Нойщат" (наричан "Американския Нобел") от тази година, измежду други.Йосип Ости е известен словенски и босненски поет, белетрист, есеист, литературен критик, преводач и издател, автор на двайсет и две стихосбирки, пет белетристични книги и тринайсет книги с есеистични, литературно-критически и публицистични текстове. Пише на словенски и босненски, носител на престижни отличия, между които международната награда за поезия "Виленица". У нас е познат със стихосбирките "Ябълката на Сезан" и "Къща от език". Ости и полякът Адам Загаевски са големите представители на поезията на тазгодишния фестивал.Друг интересен гост е иракският белетрист и кинорежисьор Хасан Бласим - "...вероятно най-добрият жив автор на художествена литература на арабски..." ("Гардиън") и "нещо като Джойс за арабската традиция" (Independent). През 1998 г. заради преследванията на режима на Саддам Хюсеин той напуска Багдад и предприема мъчителното пътуване до сигурна Европа, което днес извършват хиляди хора. Фантастичните му разкази "Лудият от площад "Свобода" са отражение на това време, както и романът му Iraqi Christ, станал първата арабска книга, получила наградата Independent Foreign Fiction Prize. Приза "Бласим" печели вече като гражданин на Финландия.На литературния фестивал ще гостуват още турските писатели Нермин Йълдъръм, Есмахан Айкол и Айтюл Акал, британецът Уил Бъкингам, карикатуристът и илюстратор Джани Пачиноти (GIPI) и гръцката авторка Теофано Калояни. Също в международната програма е и немскоезичният писател от български произход Илия Троянов. Селекцията на чуждестранните автори на четвъртото издание на литературния фестивал е направена от писателите Надежда Радулова, Ангел Игов и Димитър Кенаров.


title: Ремонтът на бул. "Черни връх" от дрон 4

maintext:
1/5 снимки в галерията Един репортаж от 20.11.2016 на Дроньо 5.0, закупен със средства на 88 членове на форума SkyscraperCity от цял свят. Разширението на бул. "Черни връх" е част от проекта за изграждане на кръстовище на 2 нива при Телевизионната кула, Семинарията и пробива ул. "Атанас Дуков" - "Сребърна". Целият обект се очаква да е завършен до средата на декември.
За сравнение, ето какво беше състоянието на обекта при предишния репортаж отпреди 3 седмици
Видео
Повече снимки и дискусии
На снимката:
Връзката на участъка, който се разширява в момента, с този, който беше разширен заедно със строителството на Южната дъга на СОП и кръговото при кв. Драгалевци.
Фотограф: chevyvolt